钦定古今图书集成/明伦汇编/官常典/第752卷 > 薛闻礼
## 钦定古今图书集成/明伦汇编/官常典/第752卷 > 薛闻礼

按《明外史》夏统春传：“闻礼，武进人。由府吏官黄陂典
史。岁歉，民逋漕粟。闻礼奉使过汉口，贷于所知，得千
金以代民逋。十六年，张献忠陷黄陂，爱闻礼才，挟与
俱去，暮即亡归。会贼所设伪官，为士民杀死，闻礼曰：
‘祸大矣’！令士民远避，而己独留以当之。俄贼至，将屠
城，闻礼挺身曰：‘杀官者我也’。贼欲活之，詈不止，乃见”
杀。当是时，贼延蔓中原，覆名城不可胜数，然迄无降
贼者。